Tobias Bach. Tobias Bach (2003-yil 4-iyun, Bendstrup, Daniya) – daniyalik professional futbolchi, Daniya Superligasining AGF klubida hujumkor yarim himoyachi sifatida toʻp suradi. Faoliyati. Ilk yillar. Bach Aarhus tumanidagi Todbjerg shahri yaqinida joylashgan kichik Bendstrup qishlogʻida oʻsib-ulgʻaygan. Bach bolaligidanoq aynan shu yerda, Todbjerg-Mejlby IF klubida futbol oʻynashni boshlagan. Keyinchalik, Bach Hornslet IF klubiga oʻtdi. AGF va Randers FC klublarida bir necha sinovlaridan soʻng, Bach AGF tomonidan rad etildi va oqibatda Randers FC oʻtib ketdi. 17 yoshgacha boʻlgan oʻyinchilar tarkibi Randers FC klubi tomonida saralanganidan soʻng, Bach Ikastdagi maktab internatiga oʻtdi va u yerda maktabning ISI Futbol klubida oʻynay boshladi.[2] Bach maktab-internatni tugatgach, Risskovdagi Aarhus biznes kollejida tahsil olishni boshladi. Ayni paytda, Bach VSK Aarhus klubining 19 yoshgacha boʻlgan oʻyinchilar tarkibida oʻynab kelmoqda. Birinchi yilda VSK Aarhusning U-19 jamoasida, ikkinchi yil U-19 jamoasida bir mavsumni oʻtkazganidan soʻng, Bach Daniyaning 3-divizionida oʻynaydigan tarkib safida maydonga tusha boshladi. Professional faoliyati. Fredericia FC. Bach yosh boʻlishiga qaramay, VSK Aarhus klubida tezda eʼtibor qozondi va 2022-23-yilgi mavsumda ligada 16 ta gol urib, klubning eng yaxshi hujumchisiga aylandi. 2023-yil iyun oyida Bach Daniya 1-ligasidagi FC Fredericia klubiga oʻtdi va u yerda 2026-yil iyunigacha amal qiladigan shartnoma imzoladi. Bach olti oy ichida Daniya kubogi va Daniya 1-divizionida 24 ta oʻyinda maydonga tushdi va yettita gol urdi. AGF. Bach Fredericia klubi safida atigi yarim yil oʻynab, klubning yetakchi futbolchisiga aylangandan soʻng, 2024-yil 5-yanvarda Daniya Superligasi klubi AGF Bach bilan besh yillik shartnoma imzolaganini tasdiqladi. Bu shartnoma Fredericia uchun rekord miqdordagi transfer hisoblanadi. 2024-yil 18-fevralda Bach Daniya Superligasida ishtirok etuvchi Vejle Boldklubga qarshi oʻtkazilgan oʻyinda oʻz debyutini amalga oshirdi. Bach 87-daqiqada Gift Linksning oʻrniga zaxiradan maydonga tushdi.